CELEX: 32016R2244
Language: mt
Date: 2016-12-13 00:00:00
Title: Regolament ta' Implimentazzjoni tal-Kummissjoni (UE) 2016/2244 tat-13 ta' Diċembru 2016 li jemenda r-Regolament (KE) Nru 1979/2006 rigward il-kwota tariffarja tal-importazzjoni tal-faqqiegħ ippreservat li joriġina miċ-Ċina

14.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 339/4
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/2244
   tat-13 ta' Diċembru 2016
   li jemenda r-Regolament (KE) Nru 1979/2006 rigward il-kwota tariffarja tal-importazzjoni tal-faqqiegħ ippreservat li joriġina miċ-Ċina
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/1972, (KEE) Nru 234/1979, (KE) Nru 1037/2001 u (KE) Nru 1234/2007 (1), u b'mod partikulari l-Artikolu 187(a) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 1979/2006 (2) jiftaħ u jipprevedi l-amministrazzjoni ta' kwoti tariffarji għal faqqiegħ ippreservat tal-ispeċi Agaricus li jaqa' fil-kodiċijiet NM 0711 51 00, 2003 10 20 u 2003 10 30 (“faqqiegħ ippreservat”), importat minn pajjiżi terzi
            
         
               (2)
            
            
               Il-Ftehim fil-forma ta' Skambju ta' Ittri bejn l-Unjoni Ewropea u r-Repubblika tal-Poplu taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta' konċessjonijiet fl-iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea, approvata bid-Deċiżjoni tal-Kunsill (UE) 2016/243 (3), jipprevedi żieda ta' 650 tunnellata (piż nett imnixxef) tal-kwota tar-rata tariffarija tal-Unjoni għall-faqqiegħ ippreservat li joriġina miċ-Ċina.
            
         
               (3)
            
            
               Jenħtieġ li ż-żieda fil-kwota tar-rata tariffarja tiġi riflessa fl-Anness I tar-Regolament (KE) Nru 1979/2006.
            
         
               (4)
            
            
               Għalhekk, jenħtieġ li r-Regolament (KE) Nru 1979/2006 jiġi emendat skont dan,
            
         
               (5)
            
            
               Il-Ftehim bejn l-Unjoni Ewropea u r-Repubblika tal-Poplu taċ-Ċina kien ġie approvat mill-Kunsill fit-18 ta' Ottubru 2016 (4). Skont l-Artikolu 8(1) tar-Regolament (KE) Nru 1979/2006 l-importaturi jridu jippreżentaw l-applikazzjonijiet tagħhom għal liċenzji waqt l-ewwel ħamest ijiem ta' xogħol ta' Jannar. Jixraq għalhekk, li dan ir-Regolament japplika mill-1 ta' Jannar 2017.
            
         
               (6)
            
            
               Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Emenda fir-Regolament (KE) Nru 1979/2006
   L-Anness I tar-Regolament (KE) Nru 1979/2006 huwa sostitwit bit-test fl-Anness ta' dan ir-Regolament.
   Artikolu 2
   Dħul fis-seħħ u applikazzjoni
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' Jannar 2017.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-13 ta' Diċembru 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      (2)  Ir-Regolament tal-Kummissjoni (KE) Nru 1979/2006 tat-22 ta' Diċembru 2006 li jiftaħ u jipprevedi l-amministrazzjoni ta' kwoti tariffarji għal faqqiegħ ippreservat importat minn pajjiżi terzi (ĠU L 368, 23.12.2006, p. 91).
   
      (3)  Id-Deċiżjoni tal-Kunsill (UE) 2016/243 tat-12 ta' Frar 2016 dwar l-iffirmar, f'isem l-Unjoni Ewropea, tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika tal-Poplu taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta' konċessjonijiet fl-iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea (ĠU L 45, 20.2.2016, p. 12).
   
      (4)  Id-Deċiżjoni tal-Kunsill (UE) 2016/1885 tat-18 ta' Ottubru 2016 dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika tal-Poplu taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika ta' konċessjonijiet fl-iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea (ĠU L 291, 26.10.2016, p. 7).
   
      ANNESS
      
         
            “ANNESS I
            Il-volum, in-numru tal-ordni u l-perjodu ta' applikazzjoni tal-kwoti tariffarji msemmija fl-Artikolu 1(1) f'tunnellati (piż nett imnixxef)
            
                        Pajjiż ta' oriġini
                     
                     
                        Numri tal-ordni
                     
                     
                        mill-1 ta' Jannar sal-31 ta' Diċembru ta' kull Sena
                     
                  
                        Iċ-Ċina
                     
                     
                        Importaturi tradizzjonali: 09.4157
                     
                     
                        30 400 
                     
                  
                        Importaturi ġodda: 09.4193
                     
                  
                        Pajjiżi terzi oħrajn
                     
                     
                        Importaturi tradizzjonali: 09.4158
                     
                     
                        5 030 ”
                     
                  
                        Importaturi ġodda: 09.4194